Jeg bestilte 1/2 m3 beton og da lastbilen kom, var chaufføren meget venlig og foreslog at vi iblandede tilsætningsmiddel så det blev til vibrationsfri beton og det blev vi enige om. Jeg spurgte chaufføren om det første beton, der kom ud af maskinen var helt godt blandet eller om vi skulle hælde det første i en balje. Han bekræftede at det var samme, høje kvalitet fra start til slut. Men den første skovlfuld var alligevel kun rene sten, men det gik så hurtigt, at der ingen vej var tilbage. Jeg filmede det hele på video. Da formene få sekunder senere var fyldt op, reklamerede jeg overfor chaufføren og sagde at det jo var forkert hvad han havde sagt, men han svarede bare med et "Nå.". Da vi adskillige dage senere afforskallede, lå der ganske rigtigt en stenrede med helt rene sten i bunden af den ene form, præcis som frygtet og jeg kunne kassere resultatet. Det tager mange timer at rekonstruere forme og starte forfra. Jeg tog billeder og skrev og sendte en reklamation over chaufførens fejlinformation og jeg foreslog en mindelig løsning med et afslag i prisen. Imens jeg synes det er ganske klart at chaufføren gav forkerte oplysninger og at det er den eneste grund til at min støbning var fejlbehæftet, så startede reklamationen en afvisning og en håbløst usaglig dialog frem og tilbage. Et væld af irrelevante argumenter og sammenblandinger og påstande i den ene og den anden retning fulgte. En helt umulig diskussion af den slags, hvor fakta og saglighed ingen betydning har, men argumentationen alene har til formål at kaste så mange vilde påstande op i luften at modparten (jeg) køres træt. Der var intet tegn på interesse i at finde frem til sandheden eller undersøge hvad der var gået galt eller at spørge til forløbet. Absolut ingen interesse i - og heller ingen overraskelse over - at beton fra DMB ikke er blandet ordentligt. Det dominerende argument for afvisning fra DMB's side var at der i deres salgsbetingelser står at man straks skal reklamere skriftligt og da der var gået 20 dage siden udstøbningen, var den grænse forlængst forbipasseret, mente DMB. Jeg skal ikke kunne sige om det virkelig er tilladt at afkorte købelovens garanti til mindre end 20 dage ved at skrive sådan i sine salgsbetingelser... Men jeg kan da sige at det er ubegribelig dårlig kundeservice at fastholde det standpunkt i en helt almindelig lille reklamationssag. Men nu har jeg betalt fakturaen og opgivet reklamationen.Med den opførsel jeg har oplevet, er der intet grundlag for at stole på at nogen som helst fejl som DMB kan begå, vil blive håndteret med erkendelse eller imødekommenhed.  Dermed skal man ikke regne med at man som kunde har sine normale rettigheder hvis noget går galt. Jeg vil derfor på det kraftigste fraråde enhver at handle med DMB.Samtidigt med dette forløb, havde jeg på de 20 dage, der var forløbet hen over sommerferie måneden, modtaget en faktura, 1. rykker og 2. rykker med varsel af inkasso og nu, to dage senere, meddelelse om at sagen nu bliver sendt til inkasso. På 22 dage! - det må vist være en rekord.Hertil kan jeg føje at jeg efter denne bestilling har erfaret at en normal betonkanon også kan levere små mængder hvis det er aftalt på forhånd og det koster også et gebyr, ligesom det gør hos DMB - gebyret er faktisk lidt lavere.